9, параграф 6 от основния регламент. Този марж беше установен въз основа на маржовете за включените в извадката производители износители.
 (128)
 Въз основа на това временният дъмпингов марж за оказалите съдействие производители износители, невключени в извадката, е 13,5 %.
 (129)
 По отношение на всички други производители износители в САЩ Комисията определи дъмпинговия марж въз основа на наличните факти, в съответствие с член 18 от основния регламент. За тази цел Комисията определи степента на съдействие на производителите износители. Степента на съдействие представлява обемът на износа на оказалите съдействие производители износители за Съюза, изразен като процент от общия внос от САЩ по време на РП, установен въз основа на данните на Евростат.
 (130)
 В този случай износът на оказалите съдействие производители износители е представлявал около 59 % от общия внос по време на РП. Въз основа на това Комисията реши да определи остатъчния дъмпингов марж на равнището на маржа, установен за най-голямата представителна група от сделки по клиент от оказалия съдействие производител износител с най-висок дъмпингов марж.
 (131)
 Временните дъмпингови маржове, изразени като процент от цената CIF на границата на Съюза, без платено мито, са, както следва:
 Дружество
 Временен дъмпингов марж
 Lotte Chemical Louisiana LLC
 8,5 %
 MEGlobal Americas Inc
 38,3 %
 Други оказали съдействие дружества
 13,5 %
 Всички други дружества
 52,0 %
 4. ВРЕДА
 4.1. Определение за промишленост на Съюза и за производство на Съюза
 (132)
 Дванадесет производители или девет групи от производители от Съюза са произвеждали сходния продукт по време на разследвания период. Те представляват „промишлеността на Съюза“ по смисъла на член 4, параграф 1 от основния регламент.
 (133)
 Бе установено, че общото производство на Съюза по време на разследвания период е 942 911 тона. Комисията установи тази стойност въз основа на цялата налична информация, отнасяща се до промишлеността на Съюза, като например данните на жалбоподателя, като за тяхната надеждност и пълнота бе извършена кръстосана проверка с информацията, предоставена от включените в извадката производители от Съюза. Данните на неоказалите съдействие производители от Съюза бяха оценени от жалбоподателя въз основа на проучване на пазара. Както е посочено в съображение 58, тримата включени в извадката производители от Съюза са представлявали 64,1 % от общото производство на сходния продукт в Съюза.
 (134)
 Съгласно член 4, параграф 1 от основния регламент производители, които са свързани със саудитски и/или американски износители или вносители, и/или самите те са вносители на продукта, за който се твърди, че е дъмпингов, могат да бъдат изключени от промишлеността на Съюза. В член 4, параграф 2 се определя кога производителите трябва да се считат за свързани с износителите или вносителите.
 (135)
 SABIC заяви, че един от жалбоподателите нееднократно е внасял МЕГ от Кралство Саудитска Арабия и поради това не би следвало да се счита за производител от Съюза.
 (136)
 При разследването бе установено, че вносът на МЕГ от Кралство Саудитска Арабия е извършван не от самия производител на МЕГ, а от две свързани дружества. По време на разследвания период тези свързани дружества са внасяли твърде незначителни количества МЕГ от Кралство Саудитска Арабия с цел своевременно допълване на своите доставки. Тези свързани